CELEX: 32013R0619
Language: lt
Date: 2013-06-26 00:00:00
Title: 2013 m. birželio 26 d. Komisijos įgyvendinimo reglamentas (ES) Nr. 619/2013, kuriuo uždraudžiama su Prancūzijos, Graikijos, Italijos, Maltos arba Ispanijos vėliava plaukiojančių arba šiose valstybėse registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla

27.6.2013   
            
            
               LT
            
            
               Europos Sąjungos oficialusis leidinys
            
            
               L 175/43
            
         KOMISIJOS ĮGYVENDINIMO REGLAMENTAS (ES) Nr. 619/2013
   2013 m. birželio 26 d.
   kuriuo uždraudžiama su Prancūzijos, Graikijos, Italijos, Maltos arba Ispanijos vėliava plaukiojančių arba šiose valstybėse registruotų ir Atlanto vandenyne į rytus nuo 45° vakarų ilgumos bei Viduržemio jūroje gaubiamaisiais tinklais paprastuosius tunus žvejojančių laivų žvejybos veikla
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
   kadangi:
   
               (1)
            
            
               2013 m. sausio 21 d. Tarybos reglamente (ES) Nr. 40/2013, kuriuo nustatomos 2013 m. tam tikrų žuvų išteklių ir žuvų išteklių grupių, dėl kurių vedamos tarptautinės derybos ar kuriems taikomi tarptautiniai susitarimai, žvejybos galimybės, taikomos ES vandenyse ir ES laivams tam tikruose ne ES vandenyse (2), nustatytas paprastųjų tunų kiekis, kurį 2013 m. Europos Sąjungos žvejybos laivais ir gaudyklėmis galima sužvejoti Atlanto vandenyne į rytus nuo 45° vakarų ilgumos ir Viduržemio jūroje;
            
         
               (2)
            
            
               2009 m. balandžio 6 d. Tarybos reglamentu (EB) Nr. 302/2009 dėl daugiamečio rytinės Atlanto vandenyno dalies ir Viduržemio jūros paprastųjų tunų išteklių atkūrimo plano ir iš dalies keičiančiu Reglamentą (EB) Nr. 43/2009 bei panaikinančiu Reglamentą (EB) Nr. 1559/2007 (3), reikalaujama, kad valstybės narės praneštų Komisijai apie ilgesniems nei 24 m jų laivams skirtas individualias kvotas. Trumpesnių nei 24 m žūklės laivų ir gaudyklių atveju valstybės narės turi pranešti Komisijai bent apie gamintojų organizacijoms arba laivų, žvejojančių panašiais įrankiais, grupėms skirtas kvotas;
            
         
               (3)
            
            
               bendra žuvininkystės politika siekiama užtikrinti ilgalaikį žuvininkystės sektoriaus gyvybingumą tausiai naudojant gyvuosius vandens išteklius pagal atsargumo principą;
            
         
               (4)
            
            
               pagal Tarybos reglamento (EB) Nr. 1224/2009 36 straipsnio 2 dalį, jei Komisija, remdamasi valstybių narių pateikta ir kita jos turima informacija, nustato, kad Europos Sąjungos, valstybės narės ar valstybių narių grupės turimos žvejybos vienu ar daugiau žvejybos įrankių galimybės arba vieno ar kelių laivynų žvejybos galimybės yra išnaudotos, ji apie tai praneša atitinkamai (-oms) valstybei (-ėms) narei (-ėms) ir uždraudžia žvejybą tam tikrame žvejybos rajone, tam tikrais žvejybos įrankiais, tam tikrų išteklių arba išteklių grupės žuvų žvejybą arba žvejybą tam tikrais būtent tai žvejybos veiklai vykdyti naudojamais laivais;
            
         
               (5)
            
            
               remiantis Komisijos turima informacija, paprastųjų tunų žvejybos Atlanto vandenyne į rytus nuo 45° vakarų ilgumos ir Viduržemio jūroje galimybės, suteiktos su Prancūzijos, Graikijos, Italijos, Maltos arba Ispanijos vėliava plaukiojantiems arba šiose valstybėse registruotiems gaubiamaisiais tinklais žvejojantiems laivams, jau išnaudotos;
            
         
               (6)
            
            
               birželio 3, 5, 8 ir 17 d. Prancūzija informavo Komisiją uždraudusi savo 17 gaubiamaisiais tinklais žvejojančių laivų, kurie 2013 m. žvejoja paprastuosius tunus, vykdyti žvejybos veiklą: dešimčiai laivų šis draudimas įsigaliojo nuo birželio 3 d., keturiems laivams – nuo birželio 5 d., dviems laivams – nuo birželio 8 d., o likusiam laivui – nuo birželio 17 d., taigi visa veikla uždrausta nuo 2013 m. birželio 17 d. 17:22 val.;
            
         
               (7)
            
            
               birželio 3 d. Graikija informavo Komisiją uždraudusi savo gaubiamaisiais tinklais žvejojančiam laivui, kuris 2013 m. žvejoja paprastuosius tunus, vykdyti žvejybos veiklą nuo 2013 m. birželio 3 d. 8.00 val.;
            
         
               (8)
            
            
               birželio 13 d. Italija informavo Komisiją uždraudusi savo 12 gaubiamaisiais tinklais žvejojančių laivų, kurie 2013 m. žvejoja paprastuosius tunus, vykdyti žvejybos veiklą: keturiems laivams šis draudimas įsigaliojo nuo birželio 5 d., dar keturiems laivams – nuo birželio 6 d., trims laivams – nuo birželio 9 d. o likusiam laivui – nuo birželio 13 d., taigi visa veikla uždrausta nuo 2013 m. birželio 13 d. 15:27 val.;
            
         
               (9)
            
            
               birželio 8 d. Malta informavo Komisiją uždraudusi savo gaubiamaisiais tinklais žvejojančiam laivui, kuris 2013 m. žvejoja paprastuosius tunus, vykdyti žvejybos veiklą nuo 2013 m. birželio 8 d. 21:56 val.;
            
         
               (10)
            
            
               birželio 3 ir 17 d. Ispanija informavo Komisiją uždraudusi savo šešiems gaubiamaisiais tinklais žvejojantiems laivams, kurie 2013 m. žvejoja paprastuosius tunus, vykdyti žvejybos veiklą: penkiems laivams šis draudimas įsigaliojo nuo birželio 3 d., o likusiam laivui – nuo birželio 17 d.; taigi visa veikla uždrausta nuo 2013 m. birželio 17 d. 00:00 val.;
            
         
               (11)
            
            
               nepažeidžiant minėtų Prancūzijos, Graikijos, Italijos, Maltos ir Ispanijos veiksmų, būtina, kad Komisija patvirtintų draudimą su minėtų valstybių vėliava plaukiojantiems arba jose registruotiems gaubiamaisiais tinklais žvejojantiems laivams Atlanto vandenyne į rytus nuo 45° vakarų ilgumos bei Viduržemio jūroje žvejoti paprastuosius tunus: Prancūzijai draudimas turėtų įsigalioti vėliausiai nuo 2013 m. birželio 17 d. 17:22 val., Graikijai – nuo 2013 m. birželio 3 d. 8:00 val., Italijai – nuo 2013 m. birželio 13 d. 15:27 val., Maltai – nuo 2013 m. birželio 8 d. 21:56 val. ir Ispanijai nuo 2013 m. birželio 17 d. 00:00 val.,
            
         PRIĖMĖ ŠĮ REGLAMENTĄ:
   1 straipsnis
   Su Prancūzijos vėliava plaukiojantiems arba joje registruotiems gaubiamaisiais tinklais žvejojantiems laivams vėliausiai nuo 2013 m. birželio 17 d. 17:22 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Paprastuosius tunus, nuo tos dienos sužvejotus tais laivais, taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   2 straipsnis
   Su Graikijos vėliava plaukiojantiems arba joje registruotiems gaubiamaisiais tinklais žvejojantiems laivams nuo 2013 m. birželio 3 d. 08:00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Paprastuosius tunus, nuo tos dienos sužvejotus tais laivais, taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   3 straipsnis
   Su Italijos vėliava plaukiojantiems arba joje registruotiems gaubiamaisiais tinklais žvejojantiems laivams vėliausiai nuo 2013 m. birželio 13 d. 15:27 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Paprastuosius tunus, nuo tos dienos sužvejotus tais laivais, taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   4 straipsnis
   Su Maltos vėliava plaukiojantiems arba joje registruotiems gaubiamaisiais tinklais žvejojantiems laivams nuo 2013 m. birželio 8 d. 21:56 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Paprastuosius tunus, nuo tos dienos sužvejotus tais laivais, taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   5 straipsnis
   Su Ispanijos vėliava plaukiojantiems arba joje registruotiems gaubiamaisiais tinklais žvejojantiems laivams vėliausiai nuo 2013 m. birželio 17 d. 00:00 val. draudžiama Atlanto vandenyne į rytus nuo 45° vakarų ilgumos ir Viduržemio jūroje žvejoti paprastuosius tunus.
   Paprastuosius tunus, nuo tos dienos sužvejotus tais laivais, taip pat draudžiama laikyti laivuose, perkelti į varžas tukinimo ar auginimo tikslais, perkrauti, perkelti arba iškrauti.
   6 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 26 d.
      
         
            Komisijos vardu Pirmininko pavedimu
         
         Maria DAMANAKI
         
            Komisijos narė
         
      
   
   
      (1)  OL L 343, 2009 12 22, p. 1.
   
      (2)  OL L 23, 2013 1 25, p. 1.
   
      (3)  OL L 96, 2009 4 15, p. 1.